CELEX: C2007/082/05
Language: lv
Date: 2007-04-14 00:00:00
Title: Lieta C-345/04: Tiesas (trešā palāta) spriedums 2007. gada 15. februārī ( Bundesfinanzhof (Vācija) lūgums sniegt prejudiciālu nolēmumu) — Centro Equestre da Leziria Grande Lda pret Bundesamt für Finanzen (Pakalpojumu sniegšanas brīvība — Nodokļu tiesību akti — Uzņēmumu ienākuma nodoklis — Vienā dalībvalstī dibinātas sabiedrības organizēti priekšnesumi un jātnieku mācības citā dalībvalstī — Komercdarbības izdevumu ņemšana vērā — Nosacījumi — Tieša ekonomiska rakstura saikne ar saņemtajiem ienākumiem valstī, kurā tiek veikta darbība)

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/3
            
         Tiesas (trešā palāta) spriedums 2007. gada 15. februārī (Bundesfinanzhof (Vācija) lūgums sniegt prejudiciālu nolēmumu) — Centro Equestre da Leziria Grande Lda pret Bundesamt für Finanzen
   
   (Lieta C-345/04) (1)
   
   (Pakalpojumu sniegšanas brīvība - Nodokļu tiesību akti - Uzņēmumu ienākuma nodoklis - Vienā dalībvalstī dibinātas sabiedrības organizēti priekšnesumi un jātnieku mācības citā dalībvalstī - Komercdarbības izdevumu ņemšana vērā - Nosacījumi - Tieša ekonomiska rakstura saikne ar saņemtajiem ienākumiem valstī, kurā tiek veikta darbība)
   (2007/C 82/05)
   Tiesvedības valoda — vācu
   Iesniedzējtiesa
   Bundesfinanzhof
   Lietas dalībnieki pamata procesā
   
      Prasītājs: Centro Equestre da Leziria Grande Lda
   
   
      Atbildētājs: Bundesamt für Finanzen
   
   Priekšmets
   Lūgums sniegt prejudiciālu nolēmumu — Bundesfinanzhof — Valsts tiesību aktu nerezidenta ienākuma nodokļa jomā, ar ko paredz atmaksāt nodokli, ja komercdarbības izmaksas, kas ir tieši ekonomiski saistītas ar ienākumiem, pārsniedz pusi no ienākumiem, saderība ar EK līguma 59. pantu (jaunajā redakcijā pēc grozījumiem — EKL 49. pants)
   Rezolutīvā daļa:
   EK līguma 59. pants (jaunajā redakcijā pēc grozījumiem — EKL 49. pants) neaizliedz tādu valsts tiesību aktu, kāds tiek aplūkots pamata lietā, tiktāl, ciktāl atbilstoši tam no daļēja nodokļu maksātāja gūtajiem ienākumiem to saņemšanas vietā atskaitīto uzņēmumu ienākuma nodokli atmaksā ar nosacījumu, ka komercdarbības izmaksas, kuras šis nodokļu maksātājs šajā sakarā lūdz ņemt vērā, ir tieši ekonomiski saistītas ar gūtajiem ienākumiem, attiecīgās dalībvalsts teritorijā veicot komercdarbību, ciktāl par tādām uzskata visus no šīs darbības nenodalāmos izdevumus, neatkarīgi no šo izdevumu rašanās vietas un laika. Tomēr minētais pants aizliedz šādu valsts tiesību aktu tiktāl, ciktāl atbilstoši tam minēto nodokli šim nodokļu maksātājam atmaksā ar nosacījumu, ka šie paši komercdarbības izdevumi pārsniedz pusi no minētajiem ienākumiem.
   
      (1)  OV C 273, 6.11.2004.